
RAPORT 
asupra proiectului de Lege privind unele măsuri suplimentare 

pentru etichetarea produselor alimentare 

În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru agricultură, silvicultură, industrie alimentară şi servicii specifice a fost sesizată spre dezbatere în fond cu proiectul de Lege privind unele măsuri suplimentare pentru etichetarea produselor alimentare,  transmis cu adresa  nr.PL. x 364 din         23 mai 2011 şi înregistrat sub nr.24/354/24.05.2011. 

La întocmirea raportului, Comisia a avut în vedere avizul favorabil al Consiliului Legislativ, punctul de vedere negativ al Guvernului, avizul negativ al Comisiei pentru sănătate şi familie şi avizul favorabil al Comisiei juridice, de disciplină şi imunităţi.
Proiectul de lege are ca obiect de reglementare instituirea unui sistem de codare a alimentelor cu ajutorul culorilor, prin intermediul căruia le-ar fi mult mai uşor consumatorilor să aleagă alimentele sănătoase .
Proiectul de Lege privind unele măsuri suplimentare pentru etichetarea produselor alimentare face parte din categoria legilor ordinare, potrivit prevederilor art.73 din Constituţia României, republicată.

La dezbaterea propunerii legislative sus menţionată a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, cu modificările şi completările ulterioare, domnul Octavian Bumbu, secretar de stat în cadrul Ministerului Agriculturii şi Dezvoltării Rurale. 
La lucrările comisiei au fost prezenţi 27 de deputaţi, din totalul de 28 de deputaţi, membri ai comisiei.

Proiectul de lege a fost respins în unanimitate, în şedinţa din 19 octombrie 2011, din următorul considerent: 
· Etichetarea produselor alimentare a fost respinsă de Uniunea Europeană, considerându-se că această metodă simplistă şi nefundamentată ştiinţific va avea un efect opus celui scontat, creând confuzie în rândul consumatorilor fără a oferi o explicaţie cu privire la nevoile nutriţionale individuale şi va crea disfuncţionalităţi pe piaţa produselor alimentare. 

Proiectul de lege a fost adoptat de Senat în şedinţa din 16 mai 2011.
Proiectul de lege sus menţionat, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, cu modificările ulterioare, este de competenţa decizională a Camerei Deputaţilor.
          PREŞEDINTE,
             



  SECRETAR,

   Dr. ing. Stelian FUIA

Consilier , Gheorghe Adrian  Goţa

